Middelsstore (ca. 5 millimeter), nokså brede, blankt svarte løpebiller. Hodet er bredt rundet med nokså små fasettøyne, et par lengdefurer i pannen. Kjevene er kraftige og sigdformede, litt over halvparten så lange som resten av hodet. Antennene er ganske tynne, noe over halvparten så lange som kroppen. Pronotum er hjerteformet, omtrent så langt som bredt, med skarpt utstikkende bakhjørner. Dekkvingene er ovale, mye bredere enn forkroppen, uten påfallende punktstriper, men med en rad av kraftige børstepunkter.